Document ID: 31991R0128

Komisijas Regula (EEK) Nr. 128/91
(1991. gada 18. janvāris),
ar ko groza Regulu (EEK) Nr. 3792/90 par īpašiem nosacījumiem atbalsta piešķiršanai par cūkgaļas privātu uzglabāšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1249/89 [2], un jo īpaši tās 4. panta 6. punktu, 5. panta 4. punktu un 7. panta 2. punktu,
tā kā saskaņā ar Komisijas Regulu (EEK) Nr. 3792/90 [3] atbalstu par privātu uzglabāšanu ieviesa cūkgaļas nozarē; tā kā produkti, uz kuriem attiecas šāda atbalsta saņemšana, ir uzskaitīti minētās regulas pielikumā;
tā kā daži bieži tirgotie izcirtņi nav ietverti minētajā sarakstā; tā kā tādēļ saraksts būtu jāpapildina, lai palielinātu attiecīgā intervences pasākuma efektivitāti;
tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3792/90 pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šo regulu piemēro attiecībā uz atbalsta pieteikumiem, kas iesniegti no 1991. gada 21. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 18. janvārī

Labels: 3
17
6